ꦭꦺꦴꦤ꧀ꦛꦺꦴꦁꦏꦸꦥꦁ

ꦭꦺꦴꦤ꧀ꦛꦺꦴꦁ ꦏꦸꦥꦁ ꦲꦸꦠꦮ ꦏꦸꦥꦁ ꦭꦺꦴꦤ꧀ꦛꦺꦴꦁ ꦪꦲꦶꦏꦸ ꦥꦔꦤ꧀ꦤꦤ꧀ ꦏ꦳ꦱ꧀ ꦲꦫꦸꦥ ꦭꦺꦴꦤ꧀ꦛꦺꦴꦁ ꦱꦏ ꦥꦱꦶꦱꦶꦂ ꦮꦺꦠꦤ꧀ ꦗꦮ ꦮꦺꦠꦤ꧀, ꦲꦸꦠꦩꦤꦺ ꦠ꧀ꦭꦠꦃ ꦱꦸꦫꦧꦪ, ꦥꦱꦸꦫꦸꦃꦲꦤ꧀ ꦭꦤ꧀ ꦱꦶꦢꦲꦂꦗ. ꦱꦤꦢꦾꦤ꧀ ꦗꦼꦤꦼꦁꦔꦺ ꦭꦺꦴꦤ꧀ꦛꦺꦴꦁ ꦏꦸꦥꦁ, ꦲꦤꦔꦶꦁ ꦲꦺꦴꦫ ꦲꦤ ꦒꦤ꧀ꦝꦺꦁ ꦕꦺꦤꦺꦁꦔꦺ ꦏꦫꦺꦴ ꦏꦸꦛ ꦏꦸꦥꦁ, ꦤꦸꦱ ꦠꦼꦁꦒꦫ ꦮꦺꦠꦤ꧀. ꦥꦔꦁꦒꦺꦴꦤ꧀ꦤꦤ꧀ ꦗꦼꦤꦼꦁ ꦏꦸꦥꦁ ꦲꦶꦏꦶ ꦒꦼꦒꦪꦸꦠ꧀ꦠꦤ꧀ ꦏꦫꦺꦴ ꦧꦲꦤ꧀ ꦣꦱꦂꦫꦺ ꦲꦫꦸꦥ ꦏꦸꦥꦁ ꦪꦲꦶꦏꦸ ꦏꦼꦫꦁ ꦕꦶꦭꦶꦏ꧀ꧏ ꦲꦸꦠꦮ ꦏꦮꦼꦤ꧀ꦠꦂ ꦩꦮ ꦗꦼꦤꦼꦁ ꦉꦩꦶꦱ꧀. ꦉꦩꦶꦱ꧀ ꦲꦶꦏꦶ ꦲꦸꦏꦸꦂꦫꦤ꧀ꦤꦺ ꦥꦣ ꦏꦪ ꦧꦼꦫꦱ꧀, ꦱꦮꦼꦠꦫ 1 ꦱꦺꦤ꧀ꦠꦶꦩꦺꦠꦼꦂ. ꦏꦸꦥꦁ ꦱꦶꦁ ꦢꦸꦮꦺ ꦗꦼꦤꦼꦁ ꦭꦠꦶꦤ꧀ Corbula faba ꦢꦶꦠꦼꦩꦺꦴꦤꦶ ꦲꦶꦁ ꦥꦱꦶꦱꦶꦂ ꦭꦲꦸꦠ꧀ ꦏꦁ ꦩ꧀ꦧꦚꦸ ꦲꦱꦶꦤ꧀ ꦱꦭꦃ ꦱꦶꦗꦶꦤꦺ ꦲꦶꦏꦸ ꦲꦶꦁ ꦩꦼꦢꦸꦫ. ꦏꦸꦥꦁ ꦢꦸꦮꦺ ꦏꦤ꧀ꦝꦸꦠ꧀ꦠꦤ꧀ Fe (ꦗ꦳ꦠ꧀ ꦧꦼꦱꦶ) ꦭꦤ꧀ Zn (zinc/ꦱꦺꦁ). Olah-olahan iki kasusun saka lonthong, kupang, lentho lan sambel petis. ꦥꦔꦤ꧀ꦤꦤ꧀ ꦲꦶꦏꦶ ꦫꦱꦤꦺ ꦒꦸꦫꦶꦃ, ꦥꦼꦣꦼꦱ꧀ ꦭꦤ꧀ ꦫꦢ ꦊꦒꦶ. ꦗꦗꦤ꧀ꦤꦤ꧀ ꦲꦶꦏꦶ ꦧꦶꦱ ꦢꦶꦠꦼꦩꦺꦴꦤꦶ ꦲꦶꦁ ꦮꦫꦸꦁ ꦭꦤ꧀ ꦧꦏꦸꦭ꧀ ꦥꦶꦁꦒꦶꦂ ꦢꦭꦤ꧀. ꦥꦢꦠ꧀ꦠꦤ꧀ꦤꦺ ꦭꦺꦴꦤ꧀ꦛꦺꦴꦁ ꦏꦸꦥꦁ ꦢꦶꦥꦔꦤ꧀ ꦏꦫꦺꦴ ꦱꦠꦺ ꦏꦼꦫꦁ ꦭꦤ꧀ ꦲꦺꦴꦩ꧀ꦧꦺꦤ꧀-ꦲꦺꦴꦩ꧀ꦧꦺꦤ꧀ ꦲꦫꦸꦥ ꦌꦱ꧀ ꦢꦼꦒꦤ꧀.

 ꦕꦫ ꦔ꧀ꦒꦮꦺ 
ꦔ꧀ꦒꦮꦺ ꦥꦔꦤ꧀ꦤꦤ꧀ ꦲꦶꦏꦶ ꦕꦸꦏꦸꦥ꧀ ꦒꦩ꧀ꦥꦁ ꦤꦭꦶꦏ ꦮꦶꦱ꧀ ꦲꦤ ꦭꦺꦴꦤ꧀ꦛꦺꦴꦁ ꦭꦤ꧀ ꦊꦤ꧀ꦛꦺꦴ ꦱꦶꦁ ꦮꦶꦱ꧀ ꦢꦢꦶ. ꦩꦼꦤꦮ ꦢꦸꦫꦸꦁ ꦒꦮꦺ, ꦭꦺꦴꦤ꧀ꦛꦺꦴꦁ ꦭꦤ꧀ ꦊꦤ꧀ꦛꦺꦴ ꦲꦶꦏꦶ ꦩ꧀ꦧꦸꦠꦸꦃꦲꦏꦺ ꦮꦼꦏ꧀ꦠꦸ ꦱꦸꦮꦺ ꦏꦁꦒꦶ ꦔꦺꦴꦭꦃ.

 ꦧꦲꦤ꧀ 

 ꦧꦚꦸ
 500 ꦒꦿꦩ꧀ ꦏꦸꦥꦁ
 ꦲꦸꦪꦃ ꦱꦕꦸꦏꦸꦥ꧀ꦥꦺ
 ꦭꦺꦴꦤ꧀ꦛꦺꦴꦁ 
 ꦊꦤ꧀ꦛꦺꦴ
 ꦧꦿꦩ꧀ꦧꦁ
 ꦧꦮꦁ
 ꦱꦩ꧀ꦧꦼꦭ꧀ ꦥꦼꦠꦶꦱ꧀
 ꦒꦸꦭ
 ꦗꦼꦫꦸꦏ꧀ ꦤꦶꦥꦶꦱ꧀
jmpl|ꦭꦺꦴꦤ꧀ꦛꦺꦴꦁ ꦏꦸꦥꦁ ꦲꦶꦁ ꦥꦶꦫꦶꦁ

 ꦕꦫ ꦔꦺꦴꦭꦃ 

 ꦒꦺꦴꦣꦺꦴꦒ꧀ ꦏꦸꦥꦁ ꦏꦫꦺꦴ ꦧꦚꦸ ꦭꦤ꧀ ꦲꦸꦪꦃ ꦔꦤ꧀ꦠꦶ ꦩꦠꦼꦁ
 ꦩꦼꦤꦮ ꦮꦶꦱ꧀ ꦩꦠꦼꦁ ꦧꦚ꧀ꦗꦸꦂ ꦢꦶꦲꦼꦤ꧀ꦠꦱ꧀
 ꦲꦸꦊꦒ꧀ ꦭꦺꦴꦩ꧀ꦧꦺꦴꦏ꧀, ꦲꦸꦪꦃ, ꦒꦸꦭ, ꦊꦮꦁ, ꦧꦿꦩ꧀ꦧꦁ, ꦭꦤ꧀ ꦱꦩ꧀ꦧꦼꦭ꧀ ꦥꦼꦠꦶꦱ꧀ ꦲꦶꦁ ꦭꦺꦩ꧀ꦥꦺꦂ
 ꦥꦼꦉꦱ꧀ ꦗꦼꦫꦸꦏ꧀ ꦤꦶꦥꦶꦱ꧀ ꦲꦶꦁ ꦱꦩ꧀ꦧꦼꦭ꧀
 ꦲꦶꦫꦶꦱ꧀ ꦭꦺꦴꦤ꧀ꦛꦺꦴꦁ ꦭꦤ꧀ ꦊꦤ꧀ꦛꦺꦴ ꦲꦶꦁ ꦥꦶꦫꦶꦁ
 ꦱꦸꦤ꧀ꦠꦼꦏ꧀ ꦱꦩ꧀ꦧꦼꦏ꧀ ꦱꦏ ꦭꦺꦩ꧀ꦥꦺꦂ
 ꦮꦺꦤꦺꦃꦲꦏꦺ ꦏꦸꦥꦁ ꦭꦤ꧀ ꦢꦸꦢꦸꦃꦲꦺ ꦱꦕꦸꦏꦸꦥ꧀ꦥꦺ
 ꦏꦼꦥꦾꦸꦂꦫꦶ ꦧꦮꦁ ꦒꦺꦴꦫꦺꦁ ꦲꦶꦁ ꦣꦸꦏꦸꦂꦫꦺ ꦭꦤ꧀ ꦲꦶꦫꦶꦱ꧀ꦱꦤ꧀ ꦗꦼꦫꦸꦏ꧀ ꦤꦶꦥꦶꦱ꧀ ꦲꦶꦁ ꦱꦤ꧀ꦝꦶꦁꦔꦺ
 ꦭꦸꦮꦶꦃ ꦮꦺꦤꦏ꧀ ꦩꦼꦤꦮ ꦢꦶꦥꦔꦤ꧀ ꦏꦫꦺꦴ ꦱꦠꦺ ꦏꦼꦫꦁ ꦭꦤ꧀ ꦲꦺꦱ꧀ ꦢꦼꦒꦤ꧀

 Pranala njaba 
Resèp masak lonthong kupang

Vidéyo masak lonthong kupang

 Kapustakan 
Kategori:Panganan Jawa
Kategori:Jajanan
Kategori:Olah-olahan Indonésia
Kategori:Jawa Wétan
Kategori:ꦲꦏ꧀ꦱꦫꦗꦮ